**ΚΥΠΡΟΣ, ΜΙΚΡΗ ΕΛΛΑΔΑ**

**Αφήγηση**

Οι Μυκηναίοι σε έκτισαν, είσαι μικρή Ελλάδα

και οι Αχαιοί σε έκαναν του πνεύματος λαμπάδα.

Πρώτο ορθόδοξο νησί του Απόστολου Βαρνάβα.

Εσύ, κρατούσες άσβεστη Ιησού Χριστού τη δάδα.

Άγγλοι αλυσοδέσανε το άγιο το κορμί σου,

μα ήρωες μόνο γέννησες που ακούνε την κραυγή σου.

Πατρίδα, Ελλάδα και Ένωση, ας φέρουν οι άγιες μέρες

και το φαΐ μας, ας γενούν τα χώματα και οι πέτρες.

**ΚΥΠΡΟΣ ΜΙΚΡΗ ΕΛΛΑΔΑ**

**Στίχοι**

Κύπρος σμαραγδοΰφαντη ανδρειωμένων γη,

οι Μυκηναίοι σου έδωσαν ελληνική ψυχή.

Της Μεσογείου περήφανο, πολύπαθο, νησί.

Της Αφροδίτης η μορφή, τ’ αμέτρητα σου κάλλη,

σαγήνεψαν πολλούς εχθρούς αλλόθρησκους, κουρσάρους

άδικα προσπαθήσανε σκλάβα τους να σε πάρουν.

Είχες τις δύσκολες στιγμές, την Παναγιά και τον Χριστό,

ανδρειωμένους μαχητές που δεν σε πρόδωσαν ποτές,

ήρωες εκατόν οκτώ στο έπος το ηρωικό.

Κύπρος Θαλασσογέννητη πανέμορφο νησί,

στον Άγιο Ιλαρίωνα στέλλω μια προσευχή

να διώξει τον κατακτητή, ελεύθερη να ζεις.

Κύπρος μου θαλασσόμορφη, ομηρικό νησί,

οι Μυκηναίοι σ’ έκτισαν αθάνατη να ζεις,

το πνεύμα τους σου χάρισαν και ελληνική ψυχή.